Medical Online > eü-gazdaság > Egyetemi kórház lesz a Szent Rókus
2019. május 31. 13:57
A Közép-Magyarországi régió első egyetemi kórháza jön létre a Semmelweis Egyetem és a Szent Rókus Kórház integrációjával – erről döntött a kormány.
A Közép-magyarországi betegellátás fejlesztése a kormány számára kiemelt jelentőséggel bír. Ennek meghatározó eleme a Semmelweis Egyetem klinikai betegellátási tevékenységének fejlesztése, mely a Szent Rókus kórház egyetemi kórházzá történő átalakulásának köszönhetően még szorosabban kapcsolódik a Közép-magyarországi ellátáshoz, és egyben a pszichiátriai ellátásban is jelentős előrelépések történnek – emelte ki dr. Horváth Ildikó, az Emberi Erőforrások Minisztériumának egészségügyért felelős államtitkára. A Semmelweis XXI. fejlesztési projekthez kapcsolódó tegnap megjelent 1314/2019 kormányhatározat továbbá biztosítja a szükséges pénzügyi forrásokat is a Kútvölgyi klinikáinak egy korábbi kormánydöntés szerint a Semmelweis Egyetem pesti oldalon lévő tömbjeiben történő, a jelenleginél jobb ellátási körülmények közé történő áthelyezéséhez.
Semmelweis XXI. fejlesztési projekt, Szent Rókus Kórház